|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 4452  Ounz@vojvodinа.gov.rs | |
|  | NUMĂRUL: 003342946 2025 09427 | DATA: 01.08.2025 |

În baza articolului 5 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", numărul 14/15 şi 10/17), art. 24 alineatul 2 din Hotărârea Adunării Provinciei privind administrația provincială (Buletinul oficial al P.A.V.", numărul 37/2014, 54/2014 - altă hotărâre, 37/16, 29/17, 24/19, 66/20, 38/21, 22/25) şi articolului 2 Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea modernizării infrastructurii - achiziţia de echipament pentru instituţiile de instrucţie şi educaţie elementară și medie de pe teritoriul Provinciei Autonome Voivodina pentru anul 2025(„Bul. oficial al P.A.V., nr. 39/2025), secretarul provincial pentru educaţie, reglementări, administraţie şi minorităţile naţionale ‒ comunităţile naţionale publică:

**CONCURS**

**PENTRU FINANŢAREA ŞI COFINANŢAREA MODERNIZĂRII INFRASTRUCTURII- ACHIZIŢIA DE ECHIPAMENT PENTRU INSTITUŢIILE DE INSTRUCŢIE ŞI EDUCAŢIE ELEMENTARĂ ŞI MEDIE DIN TERITORIUL PROVINCIEI AUTONOME VOIVODINA ÎN ANUL 2025**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V.”, nr.: 57/24 şi 38/25 - reechilibrare) și anume pentru finanțarea și cofinanțarea modernizării infrastructurii - achiziţia de echipament pentru instituţiile de instrucţie şi educaţie elementară şi medie din teritoriul Provinciei Autonome Voivodina, în cuantum total de **30.000.000,00 dinari** (la nivel de educaţie şi instrucţie elementară **20.000.000,00 dinari,** la nivel de educaţie şi instrucţie medie **10.000.000,00 dinari**.

Achiziţia de echipament se referă la echipament pentru educaţie, echipament pentru securitate, echipament de calculatoare, echipament pentru educaţie fizică, echipament pentru arta plastică, echipament pentru cultura muzicală, echipament pentru mobilier, echipament pentru bucătărie şi altele).

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2025.

**CONDIŢIILE CONCURSULUI**

*1. Semnatarul cererii*

Drept de participare la Concurs au instituţiile de învăţământ elementar şi mediu de pe teritoriul P.A. Voivodina, al căror fondator este Republica Serbia, Provincia Autonomă sau unitatea autoguvernării locale.

*2. Criteriile de repartizare a mijloacelor*

Criteriile de repartizare a mijloacelor conform Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii - achiziția de echipament pentru instituţiile de instrucţie și educație elementară şi medie din teritoriul P.A. Voivodina sunt:

1. importanța realizării proiectului în raport cu asigurarea condițiilor calitative pentru realizarea activității educativ-instructive,
2. Achiziția de echipament care se poate realiza cu preponderenţă în anul bugetar curent
3. Numărul elevilor în școală și numărul beneficiarilor finali
4. activitățile întreprinse cu scopul realizării proiectului,
5. sursele asigurate de mijloace pentru realizarea proiectului,

În caz de prezentare a cererii pentru cofinanțarea lucrărilor, mijloacele asigurate în numele participării instituției pot fi proprii, din donații și din bugetul tuturor nivelurilor de putere.

În urma repartizării mijloacelor conform Concursului, Beneficiarul este obligat cu ocazia achiziției de echipament să procedeze în conformitate cu dispozițiile Legii privind achizițiile publice („Monitorul oficial al R.S.”, numărul 91/ 2019 și 92/23).

**MODUL DE PREZENTARE A CERERII**

Cererile pentru repartizarea mijloacelor se prezintă pe formularul unic de concurs al Secretariatului (o instituție prezintă o singură cerere). Documentaţia de concurs completă se poate prelua începând cu **01 august 2025** pe web adresa Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se remit prin poştă, pe adresa: Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale cu menţiunea "pentru Concurs – pentru finanțarea și cofinanțarea modernizării infrastructurii - achiziția de echipament pentru școlile de instrucție și educație elementară şi medie din teritoriul Provinciei Autonome Voivodina în anul 2025", Bulevar Mihajla Pupina 16, 21000 Novi Sad, sau se prezintă personal, prin predarea la Registratura organelor provinciale ale administraţiei din Novi Sad (în edificiul Guvernului Provincial – parter).

Anexată cererii la concurs, se prezintă:

1. oferta necondiţionată - devizul pentru achiziționarea de echipament, să nu fie mai veche de data publicării Concursului,
2. în caz de cofinanțare a se remite dovada privind mijloacele asigurate pentru cofinanțarea achiziției de echipament (contract, decizie, extrasul din bugetul unității autoguvernării locale, al planului financiar al instituției și altele) împreună cu Declarația persoanei responsabile a instituție/unității autoguvernării locale privind participarea la cofinanțarea echipamentelor în cauză, semnată și sigilată (Declarația se remite în formă liberă);

**Termenul de prezentare a cererilor la Concurs este 25 august 2025.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Comisia nu va examina:

* cererile incomplete,
* cererile sosite după termenul menționat ca ultima zi de prezentare a cererii la concurs,
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs),
* cererile care nu se referă la destinațiile prevăzute prin concurs,
* cererile semnatarilor cererii care nu au depus raport privind cheltuielile și folosirea mijloacelor acordate pentru anul precedent, respectiv pentru care se stabileşte în raport că nu au cheltuit mijloacele conform destinaţiei, precum și cererile beneficiarilor care nu au achitat obligațiile conform concursurilor anterioare ale Secretariatului în ceea ce privește prezentarea de fotografii sau material video ca dovadă a activităților realizate;
* cererile semnatarilor cererii care nu au remis raportul financiar/narativ privind realizarea achiziției de echipament din anul precedent în termenele prevăzute;
* cererile ale căror realizare nu poate fi efectuată pe parcursul anului calendaristic curent, respectiv bugetar.

Rezultatele Concursului vor fi publicate pe pagina de internet a Secretariatului.

**Persoanele interesate pot primi la Secretariat informaţii suplimentare cu privire la realizarea Concursului, la numărul de telefon 021/ 487 4452.**

**SECRETAR PROVINCIAL**

Róbert Ótott